પણ કિસ્મતની બલિહારી કંઈક અલગ ખેલ ખેલતી હતી. જેને મારો ખાસ ભાઈબંધ ગણતો હતો એના જ પેટમાં અમારા પ્રેમની વાત રહી નહીં અને વાત ગામ આખામાં ફેલાઈ ગઈ અને ખાસ કરીને પ્રેમના મામલામાં અને છોકરીઓના ખાનગી જીવનની વાતોમાં ગામ લોકોને બહુ રસ પડે. વરસોથી ચાલી આવતી પરંપરા મુજબ પંચાયત બોલાવવામાં આવી… જાણે હું અને સવી કોઈ ગુનેગાર હોઈએ એ રીતે, બંને પ્રેમીઓને જીવનભરની જુદાઈસજા ફરમાવવામાં આવી.